b'\n_START_ARTICLE_\nIvo \xc5\xa0o\xc5\xa1tari\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nRodil se je v Jaroslavu v Avstro Ogrski. Po razpadu monarhije so se preselili v Maribor, kjer je obiskoval gimnazijo, vklu\xc4\x8dil se je v akademsko jadralno skupino v okviru aerokluba Na\xc5\xa1a Krila v Mariboru. Tukaj se je za\xc4\x8dela njegova bogata letalsko tehni\xc4\x8dna kariera. Vpisal se je na Ljubljansko univerzo in dokon\xc4\x8dal \xc5\xa1tudij strojni\xc5\xa1tva na univerzi v Pragi na Deutsche technische Hohschule. Med \xc5\xa1tudijem se je vklju\xc4\x8dil med jadralce v Masarykovi letacki ligi in opravil A jadralni izpit. Po odhodu klubskega kolega Cijana v Srbijo leta 1934 je prevzel vodstvo \xc5\xa1olanja. Leta 1936 se je kot aeronavti\xc4\x8dni in\xc5\xbeenir zaposlil na letali\xc5\xa1\xc4\x8du v Zemunu.  Izdelal je na\xc4\x8drte za jadrilico Sraka z edenstvenim sistemom za monta\xc5\xbeo kril, poletela je leta 1937. Zaposlil se je v konstrukcijskem oddelku tovarne Zmaj v Zemunu za podro\xc4\x8dje monta\xc5\xbee kril. Do leta 1938 je izdelal na\xc4\x8drte za jadrilice: Vrabec, \xc5\xa0eva, \xc4\x8cavka. Leta 1939 se je zaposlil v tovarni Utva v Pan\xc4\x8devu. Njegove konstrukcije jadralnih letal: Jastreb, Soko, Lasta, Roda. Leta 1949 je izdelal leseno letalo Vihor 213, Soko 522 BHP. Leta 1950 je izdal konstruktorsko knjigo Vazduhoplovni stolar. Leta 1955 je od\xc5\xa1el v Letalsko Zvezo Jugoslavije. Kasneje se je zaposlil v Vazduhoplovnem Tehni\xc4\x8dnem Centru v Vr\xc5\xa1cu za izdelavo plasti\xc4\x8dnih jadralnih letal po nem\xc5\xa1ki licenci. Leta 1975 so izdelali njegovo konstrukcijo TMG \xc5\xa0ole 77. Njegove konstrukcije jadralnih letal: Vrabec 1:12, \xc4\x8cavka1:17, Jastreb 1:22, Roda 1:15, Sokol 1:24  TMG \xc5\xa0ole 77 1:27, Lasta 1:35. Konstrukcije letal: Utva 213 Vihor 520 BHP in Soko 522 600 BHP. V preko 40 letih je letalstvo obogatil s 15 konstrukcijami.'